Document ID: 31990D0254

KOMISSION PÄÄTÖS,
tehty 10 päivänä toukokuuta 1990,
puhdasrotuisten jalostuslampaiden ja -vuohien kantakirjoja perustavien ja ylläpitävien jalostajien järjestöjen ja yhdistysten hyväksymisen perusteista (90/254/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon puhdasrotuisista jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY(1) ja erityisesti sen 4 artiklan ensimmäisen luetelmakohdan,
sekä katsoo, että
kaikissa jäsenvaltioissa jalostajien järjestöt ja yhdistykset tai viralliset laitokset ylläpitävät tai perustavat kantakirjoja; sen vuoksi on tarpeen määrätä perusteet jalostajien yhdistysten ja jalostusjärjestöjen hyväksymiselle,
jalostajien yhdistysten ja jalostusjärjestöjen on haettava virallista hyväksymistä sen jäsenvaltion toimivaltaisilta viranomaisilta, jonka alueella niiden kotipaikka on,
jos jalostajien yhdistykset tai jalostusjärjestöt täyttävät tietyt perusteet ja niillä on tarkoin määritellyt tavoitteet, sen jäsenvaltion viranomaisten, jolta hyväksymistä on haettu, on hyväksyttävä ne virallisesti, ja
tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Tullakseen virallisesti hyväksytyiksi, kantakirjoja ylläpitävien tai perustavien jalostajien järjestöjen ja yhdistysten on toimitettava hakemus sen jäsenvaltion viranomaisille, jonka alueella yhdistyksen tai järjestön kotipaikka on.
2 artikla
1 Asianomaisen jäsenvaltion viranomaisten on hyväksyttävä virallisesti kantakirjoja ylläpitävä tai perustava jalostajien järjestö tai yhdistys, joka täyttää liitteen edellytykset.
2 Jäsenvaltiossa, jossa tietyllä rodulla on jo yksi tai useampia virallisesti hyväksyttyjä jalostajien järjestöjä tai yhdistyksiä, voivat asianomaisen jäsenvaltion viranomaiset kuitenkin kieltäytyä hyväksymästä uutta jalostajien järjestöä tai yhdistystä, jos se vaarantaa rodun säilymisen tai vaarantaa olemassa olevan yhdistyksen tai järjestön kotieläinjalostusta koskevan ohjelman. Tällaisessa tapauksessa jäsenvaltion on ilmoitettava komissiolle hyväksymisistä ja hylkäämisistä.
3 artikla
Asianomaisen jäsenvaltion viranomaisten on peruutettava virallinen hyväksyminen kantakirjoja ylläpitävältä jalostajien järjestöltä tai yhdistykseltä, jos kyseinen jalostajien järjestö tai yhdistys ei enää jatkuvasti täytä liitteen edellytyksiä.
4 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä toukokuuta 1990.

Labels: 6